Hannu Tihinen

Hannu Tihinen ((født 1. juli, 1976 i Keminmaa) er en finsk tidligere profesjonell fotballspiller som spilte som midtstopper.  Han har jobbet som sportsdirektør i Finlands fotballforbund siden januar 2014. 

Han har spilt for klubber i Finland, Norge, England, Belgia og Sveits. Tihinen oppnådde fem mesterskap i tre land i en karriere som endte i 2010, en cuptittel i to land, og var kaptein for nesten alle klubblagene sine.

Klubbkarriere 
Tihinen ble født i Keminmaa, Lappland, og startet sin karriere med KePS i de lavere divisjonene før han flyttet til Veikkausliiga-klubben HJK Helsinki for 1997-sesongen. Han vant både det finske mesterskapet og den finske cupen én gang med HJK, og fikk også UEFA Champions League-erfaring med klubben i sesongen 1998–99. 

Tihinen gikk deretter til den norske klubben Viking Fotballklubb i november 1999. Han scoret et avgjørende selvmål i finalen i norgescupen i 2000, men vant cupmesterskapet året etter og headet målet inn til riktig mål.  Tihinen tilbrakte to og en halv sesong i Viking, samtidig som han hadde et kort låneopphold i West Ham United i Premier League. Mens han var i West Ham spilte han i 1–0-seieren over Manchester United på Old Trafford i FA-cupen 2000–01. 

I 2002 gikk Tihinen over til den belgiske klubben Anderlecht.  Han spilte i Belgia i fire år, og vant to belgiske mesterskap. Tihinen scoret 1–0-vinnermålet mot Lyon i Champions League-kampen i november 2003.

Etter at Tihinens kontrakt med Anderlecht gikk ut sommeren 2006, ble han snappet opp av Fussballclub Zürich på en treårsavtale i den sveitsiske eliteserien. Han var kaptein for det sveitsiske mesterskapet 2006–07 og det sveitsiske mesterskapet 2008–09. 30. september 2009 scoret Tihinen vinnermålet for Zürich etter ti minutter mot A.C. Milan i   gruppe C-kampen i UEFA Champions League oktober 2009.

7. mai 2010 annonserte Tihinen at han ville legge opp etter 2009–10-sesongen, hovedsakelig på grunn av hodeskader. Hans siste kamp endte uavgjort på bortebane (3–3) mot Neuchâtel Xamax den 16. mai 2010.

Landslagskarriere 
Tihinen debuterte for det finske landslaget 5. juni 1999 mot Tyrkia. Han scoret fem mål i   landslagskampene og utgjorde i det meste av 2000-tallet med Sami Hyypiä Finlands faste midtstopperpar.  Tihinen var kaptein på landslaget i en kamp kjent som ørneuglekampen mot Belgia i juni 2007. I kampen fløy en ørneugle inn på banen, noe som stoppet opp spillet en stund. Kallenavnet på det finske landslaget, Eagle-owls, har sitt opphav fra denne hendelsen.

Etter spillerkarrieren 
Etter at han la opp, begynte Tihinen i FC Zürich som assisterende sportsdirektør.

Den 13. april 2012 kunngjorde han sitt kandidatur til å stille til valg for den nye presidenten i Finlands fotballforbund, ettersom stillingen ble stående åpen etter at Sauli Niinistö ble valgt til president for Finlands fotballforbund. I årene 2012–2014 var Tihinen formann i det finske fotballspillerforbundet. 

Etter karrieren sin har Tihinen studert internasjonalt lederskap og ledelse ved UEFA-akademiet og ved Aalto-universitetet i Helsinki, og siden 2014 har han vært teknisk direktør for Finlands fotballforbund.

Meritter 
 Finsk seriemester: 1997 for HJK
 Finsk Cup: 1998 for HJK
 NM i fotball for herrer: 2001 for Viking
 Jupiler Ligaenm, belgisk seriemester: 2003-04 og 2005-06 for Anderlecht
 Den Belgiske Supercupen: 2004 for Anderlecht
 Sveitsisk seriemester: 2007 og 2009 for FC Zürich

Referanser

Eksterne lenker 
 
 Gamle helter i mørkeblått viking-fk.no
 Profile på det finske fotballforbundets hjemmesider finsk
 Profil hos FC Zürich's offisielle hjemmeside tysk
 Hannu Tihinen Watchblog tysk
 Voetbal International - Hannu Tihinen Nederlandsk
 Hannu Tihinen : Belgisk Fan Site

Finske fotballspillere
Fotballspillere for HJK Helsinki
Fotballspillere for West Ham United FC
Fotballspillere for Viking FK
Fotballspillere for RSC Anderlecht
Fotballspillere for FC Zürich
Personer fra Keminmaa
Utenlandske fotballspillere i Norge
Fødsler i 1976